stanford-oval/wikipedia huggingface dataset:
הלמוט ג'יימס פון מולטקה
הנצחה ומורשת

מולטקה מוכר כיום כאחד האינטלקטואלים הבולטים בתנועת ההתנגדות להיטלר, וזכרו מונצח באופנים רבים, כדוגמה להתנגדות על בסיס מוסרי למשטר הנאצי. יובל מאה השנים להולדתו אוזכר ב-11 במרץ 2007 בקתדרלת פרנץ בברלין, באירוע בו השתתפה קנצלר גרמניה אנגלה מרקל שדיברה על מולטקה כסמל ל"אומץ אירופי". בשנת 1992 היה סרט תיעודי על חייו בשם "מצפון חסר מנוח" מועמד לפרס האוסקר.
פסלו של מולטקה מוצב ב"היכל ולהאלה", בו מוצבים פסליהם של גדולי האומה הגרמנית, וגיבורי תנועת ההתנגדות.
ב-1989 קיבל מולטקה, לאחר המוות, את "פרס האחים שול", על שם האנס שול וסופי שול שהוצאו להורג בשל התנגדותם למשטר במסגרת תנועת הוורד הלבן. זהו פרס ספרותי המוענק לספרים המקדמים דמוקרטיה וזכויות אדם.
ב-2001 ייסד האגף הגרמני של החברה הבינלאומית לדיני מלחמה את פרס הלמוט ג'יימס פון מולטקה, המוענק לעבודות שיפוטיות מצוינות בתחום מדיניות הביטחון.
ראו גם

ההתנגדות הגרמנית לנאציזם
מבצע ולקיריה
קלאוס שנק פון שטאופנברג
האנס אוסטר
מאורת הזאב
לקריאה נוספת

קונסטנטין פיצגיבון 20 ביולי - הקשר נגד היטלר, מערכות, 1987.
ויליאם ל. שיירר, עלייתו ונפילתו של הרייך השלישי, הוצאת שוקן, 1976.
אחוזת קרייזאו
יד לזכרם של מולטקה ואחיו, המוצבת באחוזת קרייזאו, כיום בפולין
קברו של מולטקה
חישוק (התעמלות אמנותית)

התעמלות אמנותית באמצעות חישוק
חישוק הוא אביזר דמוי חישוק בהתעמלות אמנותית ויכול להיות עשוי מפלסטיק או עץ, ובלבד שהוא שומר על צורתו במהלך השימוש. הקוטר הפנימי הוא 51–90 סנטימטרים, וחייב לשקול מינימום 300 גרם. החישוק יכול להיות בצבע טבעי או מכוסה באופן חלקי או מלא על ידי צבע או כמה צבעים, ועליו סרט דביק בצבע זהה או שונה מצבע החישוק.
השימוש הבסיסי בחישוק כולל סיבוב סביב היד או הגוף, גלגול, נדנוד, יצירת מעגל, זריקה ומעבר בתוך החישוק.
טכניקות רבות של ההתעמלות האמנותית אומצו על ידי ההופ דאנס המודרני.
ראו גם

כדור התעמלות אמנותית
חימום קולי

חימום קולי הוא חימום שמטרתו להכין לפעילות של דיבור או זמרה, ומבוצע בעיקר על ידי זמרים, שחקנים, שדרני רדיו וספורט וכדומה. לחימום קולי השפעה סובייקטיבית, אולם השפעותיו הפיזיולוגיות עלומות ולא ברור אם הוא מצמצם את הסיכון לפציעה.
חימום קולי כולל מהלכים מוזיקליים המבוצעים באמצעות הקול, דוגמת גליסנדו, ארפג'ו, ווקאליזה, סולמות כרומטיים, מסה די ווקה (אנ') ועוד. בנוסף, נהוג למתוח את שרירי הראש, הצוואר והכתפיים ולבצע תרגילי נשימה.
ישנו חוסר בהירות מחקרית בנוגע להשפעותיו של החימום הקולי. חימום השרירים בבית הקול השולטים בשפתות הקול מייצר השפעה זהה לחימום כל שריר אחר, אולם ההשפעות הפיזיולוגיות על מיתרי הקול והאקוסטיות אינן ברורות והמחקר אודותיהן דל.
לקריאה נוספת

Rochelle L. Milbrath; Nancy Pearl Solomon (2003). "Do Vocal Warm-Up Exercises Alleviate Vocal Fatigue?" (PDF). ournal of Speech, Language, and Hearing Research Journal of Speech, Language, and Hearing Research. pp. 422–436.
Allison Kimberly Gish (2010). "Vocal warm-up practices and perceptions in vocalists: a pilot survey".
Ninni Elliot; Johan Sundberg; Patricia Gramming (1995). "What Happens During Vocal Warm-Up?" (PDF). Journal of Voice. pp. 37–44.
Rima A. DeFatta; Robert T. Sataloff (2012). "The Value of Vocal Warm-up and Cool-down Exercises: Questions and Controversies" (PDF). Journal of Singing. pp. 173–175.
הערות שוליים

1 2  אליוט, סונדברג וגרמינג, עמ' 37.
↑  גיש, עמ' 25 ונספח ב'.
↑  דפטה וסטלוף, עמ' 173.
אליוט, סונדברג וגרמינג, עמ' 37.
מילברת' וסולומון, עמ' 422.
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
הלי רנטנן

הלי רנטנן (בפינית: Heli Rantanen; נולדה ב-26 בפברואר 1970) היא אתלטית עבר פינית, אלופה אולימפית (אטלנטה 1996) בהטלת כידון.
ביוגרפיה

רנטנן נולדה בלאמי שבפינלנד.
ביוגרפיה > 1990

באליפות אירופה שנערכה באוגוסט בספליט שביוגוסלביה סיימה במקום 19 בהטלת כידון בתוצאה של 54.02 מטר.
ביוגרפיה > 1992

באולימפיאדת ברצלונה שנערכה ביולי-אוגוסט סיימה במקום שישי בהטלת כידון בתוצאה של 62.34 מטר.
ביוגרפיה > 1993

באליפות העולם שנערכה באוגוסט בשטוטגרט שבגרמניה סיימה במקום 11 בהטלת כידון בתוצאה של 53.14 מטר.
ביוגרפיה > 1995

באליפות העולם שנערכה באוגוסט בגטבורג שבשוודיה סיימה במקום רביעי בהטלת כידון בתוצאה של 65.04 מטר.
ביוגרפיה > 1996 > אלופה אולימפית

באולימפיאדת אטלנטה שנערכה ביולי זכתה במדליית זהב בהטלת כידון בשיא אישי חדש של 67.94 מטר, לפני לואיז מקפול מאוסטרליה (65.54 מטר) וטרינה הטסטאד מנורווגיה (64.98 מטר).
ביוגרפיה > 1997

באליפות העולם שנערכה באוגוסט באתונה שביוון סיימה במקום עשירי בהטלת כידון בתוצאה של 62.64 מטר.
ביוגרפיה > 1998

באליפות אירופה שנערכה באוגוסט בבודפשט שבהונגריה סיימה במקום חמישי בהטלת כידון בתוצאה של 62.34 מטר.
חיים וידבסקי

| --- | --- |

 לידה:  10 בפברואר 1904 זדונסקה וולה, רפובליקת פולין 
 התאבד:  9 ביוני 1944 (בגיל 40) לודז', גרמניה הנאצית 
 מדינה:  פולין 
 מקום קבורה:  בית הקברות היהודי החדש בלודז'  בית הקברות נחלת יצחק (1972) 
 
חיים וידבסקי (בפולנית: Chaim Widawski;‏ 1906 – יוני 1944) היה פעיל ציוני, חבר בתנועה הציונית "התחיה" (חלק ממפלגת "הציונים הכלליים"), בגטו לודז' במהלך מלחמת העולם השנייה והשואה.
בשואה

לאחר פלישת גרמניה הנאצית לפולין ותחילת שואת יהודי פולין, החרימו הנאצים מכשירי קשר אישיים מיהודים ופולנים. על החזקתם הוטל עונש מוות. וידבסקי והקבוצה שהנהיג הצליחו להסתיר כמה מכשירי רדיו, ששימשו אז לניטור והפצת סיקור החדשות על התפתחויות המלחמה בגטו. לתושבי הגטו בלודז' נודע על מרד גטו ורשה באביב 1943, חודשיים לפני חיסול הגטו. לתושבי הגטו גם נודע על הפלישה לנורמנדי על ידי בעלות הברית, בין השאר הודות לוידבסקי. אולם אווירת השמחה שהביאה הידיעה, גרמה לכך שהגרמנים הבינו כי הדרך היחידה שיהודי לודז' ידעו על הפלישה הייתה באמצעות מכשירי קשר לא חוקיים.
ביוני 1944 הסגיר מודיע לגסטפו את מרבית חברי הקבוצה, כולל וידבסקי. וידבסקי הצליח  להימלט מכלא הגסטפו, אך בגלל החשש שייתפס שוב, התאבד באמצעות הרעלת ציאניד וזאת מחשש שלא יחזיק מעמד תחת עינויים, וימסור את שמות חבריו לתנועת ההתנגדות.
גטו לודז' "חוסל" על ידי הגרמנים באוגוסט 1944.
חיים וידבסקי שימש השראה לגיבור הרומן יעקב השקרן מאת הסופר יורק בקר.
הערות שוליים

↑  Selver-Urbach, Sarah (1986). Through the Window of my Home: Recollections from the Lodz Ghetto. Yad Vashem. p. 103.
1 2  Lester, David. Suicide and the Holocaust. Nova Publishers. p. 8. ISBN 978-1-59454-427-9.
1 2 3  Gilbert, Martin (1987). The Holocaust: A History of the Jews of Europe during the Second World War. Macmillan Publishers. p. 684. ISBN 978-0-8050-0348-2.
1 2 3 4  Trunk, Isaiah; Shapiro, Robert Moses (2006). Łódź Ghetto: a history. Indiana University Press. p. lvi, 322. ISBN 978-0-253-34755-8.
↑  Israel Gutman, Resistance: The Warsaw Ghetto Uprising, Houghton Mifflin Harcourt, 1998, pg. xiii
↑  Stanisław Salmonowicz, Polskie Państwo Podziemne (Polish Underground State), Wydawnictwa Szkolne i Pedagogiczne, Warsaw, 1994
1 2  Eilenberg-Eibeshitz, Anna (1998). Preserved Evidence: Ghetto Lodz. Vol. 1. H. Eibeshitz Institute for Holocaust Studies. pp. 338–340.
↑  Flam, Gila (1992). Singing for Survival: Songs of the Lodz Ghetto, 1940-45. University of Illinois Press. p. 178. ISBN 978-0-252-01817-6. chaim widawski.
חיים לוטן

| --- | --- |

 לידה:  1952 (בן 72 בערך)
 לאום:  ישראלי-יהודי
 לימודי רפואה:  האוניברסיטה העברית בירושלים
 התמחות:  קרדיולוגיה ומנהל רפואי
 תואר:  פרופסור בפקולטה לרפואה של האוניברסיטה העברית בירושלים
 תפקידים:  מנהל מערך הלב בבי"ח הדסה עין כרם
חיים לוטן (נולד ב-15 בפברואר 1952) הוא פרופסור, קרדיולוג בכיר, ששימש כמנהל מערך הלב בבבית החולים הדסה עין כרם.
ביוגרפיה

לוטן סיים את ההכשרה הרפואית בפקולטה לרפואה באוניברסיטה העברית במרכז הרפואי הדסה בשנת 1979 וסיים את התמחותו בקרדיולוגיה בשנת 1987.
בין השנים 1987 ל-1989 עשה התמחות-על במחקר בקרדיולוגיה התערבותית וגרעינית ופיתוח דימות תהודה מגנטית באגף הלב וכלי הדם באוניברסיטת אלבמה בבירמינגהם, אלבמה, ארצות הברית.
בשנת 1996 מונה למנהל תחום קרדיולוגיה התערבותית וצנתור לב במרכז הרפואי הדסה בירושלים.
בשנת 2000 מונה למנהל מכון הלב במרכז הרפואי הדסה.
בשנת 2006, יחד עם פרופסור רפאל ביאר, ייסדו את הקונגרס הבינלאומי השנתי המוביל של ה–ICI (חדשנות בקרדיולוגיה התערבותית) ואת האקדמיה לחדשנות.
החל משנת 2009 קיבל מינוי כפרופסור לרפואה (קרדיולוגיה) מהפקולטה לרפואה של האוניברסיטה העברית בירושלים.
החל לכהן כנשיא האיגוד הקרדיולוגי הישראלי ממאי 2011 עד אפריל 2013.
פרופסור לוטן הוא יו"ר ועדת ההסמכה והרישוי של משרד הבריאות לסטנטים כליליים, והיה מעורב במספר מיזמים ביו-רפואיים ושירת כמנהל רפואי יועץ רפואי בסטארטאפים רפואיים רבים בתחום הקרדיולוגיה ההתערבותית והדמיית הלב.
יחד עם ד"ר יעקב נחמיאס(אנ') ייסד את הקורס הבינתחומי לתהליכי חדשנות ביו-רפואית באוניברסיטה העברית בירושלים.
בשנת 2018 נבחר על ידי חברי מועצת המנהלים של האיגוד הלאומי לקרדיולוגיה בסין לחבר בקבוצת "ידידים בינלאומיים" יחד עם 11 קרדיולוגים מהמובילים בעולם אשר תרמו תרומה משמעותית לפיתוח רפואת לב וכלי דם בסין.
הערות שוליים

↑  אלכסנדרה לוקש, לראשונה: הכנס הבינלאומי לחדשנות ברפואת הלב - עכשיו באופן וירטואלי, באתר ynet, 7 בדצמבר 2020
↑  ד"ר איתי גל, סטרט-אפ ישראלי: הדפסת העתק מדויק של לב החולה לאימון לפני ניתוח, באתר ynet, 14 בדצמבר 2015
↑  הדסה: הוקרה בינלאומית לפרופ' חיים לוטן
חיידקים גראם-שליליים

חיידקים גראם-שליליים (באנגלית: Gram-negative bacteria) הם חיידקים שלא משמרים את הצבע הסגול בעקבות צביעה בקריסטל ויולט (Crystal violet) בעת צביעת גראם, דבר אשר מבדיל אותם מקבוצת החיידקים גראם-חיוביים. הסיבה לכך נובעת מהרכב הדופן הפפטידוגליקנית שלהם, שהיא דקה הרבה יותר מהדופן של חיידקים גראם-חיוביים וממיקומה (ממוקמת בין שתי ממברנות). חיידקים אלה נצבעים בצבע ורוד-אדום בשלב צביעת הניגוד במהלך צביעת גראם על מנת שיהיה ניתן לראותם במיקרוסקופ אור.
הבחנה באמצעות צביעת גראם

חיידקים גראם-שליליים הם חיידקים שלא משמרים את הצבע הסגול בעקבות צביעה בקריסטל ויולט בעת צביעת גראם. לפיכך, על מנת שיהיה ניתן להתבונן בחיידקים אלה במיקרוסקופ, יש לבצע במהלך צביעת הגראם שלב של שטיפה בכוהל ומיד אחריו צביעת ניגוד באמצעות ספרנין (Safranin), או פוקסין (Fuchsine), המקנים לחיידקים אלה את הגוון הוורוד-אדום המפורסם.
פתוגניות וטיפול

בשל המבנה הייחודי של חיידקים גראם-שליליים, הנובע מנוכחות קרום חיצוני שעליו קבועות מולקולות LPS המשמש כאנדוטוקסין, זיהום עמוק בחיידקים גראם-שליליים (זיהום רקמה עמוקה, אלח דם) עלול להוביל להרעלת דם (Septicemia). הרעלת דם באה לידי ביטוי בעלייה חדה בחום הגוף, צניחת לחץ דם וכן בקרישה תוך-כלית מפושטת (DIC). מצב זה מסכן חיים ודורש התערבות רפואית מיידית.
נוכחות גליקוקליקס וקרום חיצוני תורמת רבות לשרידותם של חיידקים גראם-שליליים שכן הם מהווים מחסום פיזי בפני חדירת אנטיביוטיקות ודטרגנטים שונים שעלולים לפגוע בדופן הפפטידוגליקנית ובקרום התא. כך לדוגמה, נוכחותם מקנה עמידות בפני האנזים ליזוזים ואנטיביוטיקות רבות מקבוצת הפניצילינים. אולם שלמות הקרום החיצוני תלויה, כאמור, בראש ובראשונה בנוכחות קשרים הידרופוביים שנוצרים בתיווך יוני סידן ומגנזיום בין קבוצות הזרחה במולקולות ה-LPS לחלבוני קרום חיצוני אחרים. לכן קשרים אלה מהווים אתר מטרה אידיאלי לאנטיביוטיקות מקבוצת הפולימיקסינים (פולימיקסינים נקשרים אל ה-LPS וכך נמנע קישור של קבוצות הזרחה אל חלבוני הקרום החיצוני), או לחומרי כלציה שונים, דוגמת EDTA וטטרציקלינים (חומרים אלה סופחים את יוני הסידן והמגנזיום ובכך פוגעים בקשרים ההידרופוביים המתווכים על ידי יונים אלה). ערעור שלמות הקרום החיצוני גורם לעלייה בחדירותו לאנטיביוטיקות שונות.
הדופן הפפטידוגליקנית מהווה אתר מטרה לאנטיביוטיקות מקבוצת הפניצילינים. עיכוב סינתזת הדופן בעקבות נטילת אנטיביוטיקות אלה גורמת ליצירת חורים בדופן החיידקים, דבר שמוריד בצורה ניכרת את יכולת עמידותם בפני לחצים אוסמוטיים. בתור מענה פיתחו חיידקים גראם-שליליים רבים יכולת לסנתז איזופורמים שונים של אנזימי בטא לקטמאז שגורמים להידרוליזת טבעת הבטא לקטם, המהווה את הרכיב הפעיל באנטיביוטיקות אלה, וכך למעשה מנטרלים אותן. אנזימי בטא לקטמאז מאוחסנים בחלקם הגדול בחלל הפריפלזמי.
חיידקים גראם-שליליים שכיחים ברפואה

הרשימה הבאה כוללת חיידקים גראם-שליליים שכיחים שעלולים לגרום לזיהומים בבעלי חיים ובבני האדם.
| מורפולוגיה | משפחה | סוג | מין |
| --- | --- | --- | --- |
| נקדים | Moraxellaceae | Moraxella | Moraxella catarrhalis |
|  | Neisseriaceae | Neisseria | Neisseria gonorrhoeae, ‏Neisseria meningitidis |
| מתגים | Bacteroidaceae | Bacteroides | Bacteroides fragilis |
|  | Enterobacteriaceae | Citrobater, ‏Escherichia, ‏Klebsiella, ‏Proteus, ‏Serratia, ‏Salmonella, ‏Shigella |  |
|  | Pseudomonadaceae | Pseudomonas | Pseudomonas aeruginosa |
|  | Vibrionaceae | Vibrio | Vibrio cholerae, ‏Vibrio vulnificus |
| קוקובצילים | Alcaligenaceae | Bordetella | Bordetella pertussis |
|  | Moraxellaceae | Acinetobacter | Acinetobacter baumannii |
|  | Pasteurellaceae | Haemophilus | Haemophilus influenzae |
| סלילונים | Campylobacteraceae | Campylobacter | Campylobacter jejuni |
|  | Helicobacteraceae | Helicobacter | Helicobacter pylori |
|  | Spirochaetaceae | Borrelia, ‏Treponema |  |
ראו גם

חיידקים גראם-חיוביים
צביעת גראם
הערות שוליים

↑  Baron S, Salton MRJ, Kim KS. Chapter 2 "Structure". Baron's Medical Microbiology (4th ed.), Univ of Texas Medical Branch, 1996. ISBN 0-9631172-1-1. PMID 21413343.
1 2  J.G. Black. Microbiology: Principles and Applications (3rd ed.), Prentice Hall College Div, 1996, pp. 66-7.
1 2 3 4 5 6 7 8  Patrick R. Murray, Ken S. Rosenthal, Michael A. Pfaller. Medical microbiology (5th ed.). Elsevier Mosby. 2005, p.17. ISBN 978-0323033039.
↑  Potts M. (1994). Desiccation tolerance of prokaryotes. Microbiological Reviews. Dec;58(4):755-805. PMID 7854254.
↑  Scholl D, Adhya S, Merril C. (2005). Escherichia coli K1's capsule is a barrier to bacteriophage T7. Applied Environmental Microbiology. Aug;71(8):4872-4. PMID 16085886.
1 2 3  Patrick R. Murray, Ken S. Rosenthal, Michael A. Pfaller. Medical microbiology (5th ed.). Elsevier Mosby. 2005, p.18. ISBN 978-0323033039.
↑  ‏ Typical structures of a prokaryotic cell.
↑  Patrick R. Murray, Ken S. Rosenthal, Michael A. Pfaller. Medical microbiology (5th ed.). Elsevier Mosby. 2005, p.14. ISBN 978-0323033039.
↑  TF McCaul, AJ Dare, JP Gannon, and AJ Galbraith. (1994). In vivo endogenous spore formation by Coxiella burnetii in Q fever endocarditis . Journal of Clinical Pathology. Nov; 47(11):978–981. PMID 7829692.
↑  ‏ Beta Lactam Antibiotics.
↑  ‏Beta-Lactamases.
| בקטריולוגיה |
| --- | --- | --- |
| מונחי יסוד | פרוקריוטים • ארכאונים (חיידקים קדומים) • חיידקים אמיתיים • אנדוטוקסין |  |
| חלקי התא החיידקי ואברוניו | נוקלאואיד • פלסמיד • ציטופלזמה • ריבוזום • קרום התא • דופן התא: פפטידוגליקן (חומצה טיכואית) • פריפלזמה • קרום חיצוני: ליפופוליסכריד • קפסולה ו-Slime layer • שוטון • פילי • פימבריה • ביופילם |  |
| מורפולוגיה | נקד • מתג • סלילון |  |
| פיזיולוגיה | פליגה • קוניוגציה • טרנספורמציה • עמידות לאנטיביוטיקה |  |
| מטבוליזם | חיידקים אירוביים (אווירניים אובליגטוריים, אווירניים פקולטטיביים, מיקרואירופילים) • חיידקים אנאירוביים (אל-אווירניים אובליגטוריים, אל-אווירניים פקולטטיביים, אל-אווירני סובל אוויר) • תסיסה • חיזור סולפט מיקרוביאלי • חיידקים סגולים |  |
| שיטות בקטריולוגיות | צביעת גראם (חיידקים גראם-חיוביים, חיידקים גראם-שליליים) • צביעה יציבת חומצה • מבחן קטלאז • מבחן אוקסידאז • מבחן קואגולאז • סיווג לנספילד • מבחן CAMP |  |
| מיגור חיידקים | חיטוי • פסטור • עיקור • אנטיביוטיקה |  |
| --- | --- |
בקרת זהויות :  NLI: 987007535903005171  BnF: cb120391204 (data)  GND: 4158020-5  LCCN: sh85056256  NKC: ph258172 
תרשים המתאר את המבנה של חיידקים גראם-שליליים
תרשים כללי המתאר את ההבדלים במבנה חיידקים גראם-חיוביים וגראם-שליליים. שימו לב להבדלי העובי בדופן הפפטידוגליקנית וכן לנוכחות קרום חיצוני בחיידקים גראם-שליליים
תמונה מיקרוסקופית של החיידק הגראם-שלילי Yersinia enterocolitica (מתגים ורודים)
הנס בליהר

| --- | --- |

 לידה:  17 בפברואר 1888 שווייבודז'יצה, רפובליקת פולין 
 פטירה:  4 בפברואר 1955 (בגיל 66) ברלין המערבית, אזורי הכיבוש בגרמניה 
 מדינה:  הקיסרות הגרמנית, גרמניה הנאצית, רפובליקת ויימאר, גרמניה המערבית 
 מקום קבורה:  בית הקברות הרמסדורף 
 שם עט:  Arthur Zelvenkamp 
 שפות היצירה:  גרמנית 
 
הנס בליהר (Hans Blüher; ‏ 17 בפברואר 1888 - 4 בפברואר 1955) היה מחנך, פסיכולוג ופילוסוף גרמני.
אודות

נולד בשווייבודז'יצה למשפחה מבוססת. אביו היה רוקח ואמו בת למשפחה של קצינים. הוא היה בן יחיד ולמד בגימנאזיום בברלין. בליהר עסק בחקר תופעה הארוטיקה, וטען כי ישנם יסודות הומו-אירוטים במוסדות כמו תנועות נוער ובצבא. בליהר נתפס ברעיון הנאצי והיה אנטישמי. נחשב לאחד מההוגים הראשונים שעסקו בהומוסקסואליות בעידן המודרני ובמושג "אחוות-הגברים" (Männerbund).
בליהר הלך לעולמו ב-1955 בברלין.
חיל האוויר המלכותי של בחריין

| --- | --- |
   
סמל חיל האוויר המלכותי של בחריין, רונדל חיל האוויר המלכותי של בחריין
 פרטים
 כינוי:  RBAF
 מדינה:  בחריין בחריין
 שיוך:  צבא בחריין
 סוג:  חיל אוויר
 אירועים ותאריכים
 תקופת הפעילות:  1977–הווה (כ־47 שנים) 
 מלחמות:  מלחמת המפרץ
 נתוני היחידה
 כוח אדם:  1,500 חיילים (2009)
חיל האוויר המלכותי של בחריין (בערבית: سلاح الجو الملكي البحريني; באנגלית: Royal Bahraini Air Force, RBAF) הוא הזרוע האווירית של צבא בחריין. החיל גדל מ-650 חיילים בשנת 1992 ל-1,500 בשנת 2009.
היסטוריה

הזרוע האווירית של צבא בחריין נוסדה בשנת 1977 ובתחילת דרכה הפעילה רק מסוקים. בשנת 1986 הוזמנו מטוסי קרב סילוניים מדגם F-5 מארצות הברית.
בשנת 1987 אורגן צבא בחריין מחדש ופוצל לשלוש חיילות עיקריים: חיל רגלים, חיל ים וחיל אוויר כאשר שמה של הזרוע האווירית לשעבר שונה ל"חיל האוויר של אמירות בחריין". בשנת 1990 חיל זה החל להצטייד במטוסי F-16 שתרמו רבות לכוחו וליכולתו המבצעית. ב-2 באוגוסט 1990 מספר מטוסי קרב של חיל האוויר הכוויתי נחתו בבסיסי חיל האוויר של בחריין, לאחר שעיראק פלשה לכווית. במלחמת המפרץ שבאה לאחר הפלישה, חיל האוויר של בחריין הטיס לראשונה את מטוסי ה-F-16 וה-F-5 שברשותו לצורך משימות הגנה והתקפה ב-25 בינואר 1991. מלחמת המפרץ הסתיימה כחודש לאחר מכן, ב-28 בפברואר 1991.
משלוח נוסף של מטוסי F-16 עבור החיל הגיע בשנת 2000. המטוסים החדשים צוידו בטילי AIM-120 אמראם, השימוש המבצעי הראשון בטילים אלה נעשה על ידי חיל האוויר האמריקאי בשנת 1992. לאחר הבחירות במדינה ב-14 בפברואר 2002, בחריין הפכה מאמירות לממלכה ועל כן שינתה את שמות הכוחות המזוינים שברשותה. שם הזרוע האווירית שונה מ"חיל האוויר של אמירות בחריין" ל"חיל האוויר המלכותי של בחריין". ביוני 2007, החיל רכש מספר מסוקי UH-60 בלק הוק לצורך משימות תקיפה וכן חילוץ והצלה.
ממשלת בריטניה ניהלה מגעים עם בחריין כדי שזו האחרונה תרכוש ממנה מספר מטוסי יורופייטר טייפון. בפועל, בחריין שוקלת לרכוש עבור חיל האוויר את אחד ממטוסי הקרב הבאים: יורופייטר טייפון, JAS-39 גריפן (תוצרת שוודיה), דאסו ראפאל (מתוצרת צרפת) או את ה-F-35 לייטנינג II האמריקאי.
בינואר 2014, חיל האוויר של בחריין החל לחפש תחליפים למסוקי ה-AH-1 קוברה שברשותה. בין המועמדים הפוטנציאליים נמנים: AH-64 אפאצ'י, מיל מי-28 ו-קמוב Ka-50.
היסטוריה > תקריות ואסונות

מטוס F-16 אחד של החיל התרסק במפרץ הפרסי ב-27 בספטמבר 2003, 75 קילומטרים צפונית לבחריין.
מטוסים ומסוקים

| שם כלי הטיס> מטוסי קרב | ארץ מוצא> מטוסי קרב | סוג> מטוסי קרב | דגם> מטוסי קרב | בשירות> מטוסי קרב | מטוסי קרב | מטוסי קרב |
| --- | --- | --- | --- | --- | --- | --- |
| F-5 | ארצות הברית | מטוס קרב | F-5E | 8 |  |  |
| F-16 | ארצות הברית | רב-משימתי | F-16C | 17 |  |  |
מסוקים
| AH-1 קוברה | ארצות הברית | מסוק קרב | AH-1E/F | 22 |  |  |
| בל 212 | ארצות הברית | תובלה | AB212 | 18 |  |  |
| UH-60 בלק הוק | ארצות הברית | תובלה | UH-60M | 8 |  |  |
מטוסי אימון
| F-5 | ארצות הברית | מטוס אימון סילוני | F-5F | 4 |  |  |
| F-16 | ארצות הברית | מטוס אימון סילוני | F-16D | 4 |  |  |
| AH-1 קוברה | ארצות הברית | מסוק אימון | AH-1P | 8 |  |  |
שני מטוסי קרב מדגם F-5 בדרכם לבחריין
הנס ברגר

| --- | --- |
אין תמונה חופשית
 לידה:  4 ביוני 1909 פראג 
 פטירה:  13 בנובמבר 1990 (בגיל 81) מינכן, הרפובליקה הפדרלית של גרמניה 
 תחום יצירה:  תיאטרון, דרמה 
 
הנס הרברט בורגר (4 ביוני 1909 פראג – 13 בנובמבר 1990, מינכן), הידוע גם בשם הנוש בורגר, הנס בורגר, ויאן בורגר, כמו גם תחת שם בדוי הנס הרברט ופטר הרדץ ' היה במאי תיאטרון, קולנוע וטלוויזיה, מחזאי ומחבר ספרים ותסריטים, כולל הסרט התיעודי "משבר" (1939), והגרסה הגרמנית של מילס המוות (1945), בהנחיית בילי ויילדר.  במלחמת העולם השנייה שירת בצבא האמריקאי במסגרת נערי ריצ'י כוח של דוברי גרמנית שסייע לצבא האמריקאי בגרמניה.
הערות שוליים

↑  IMDb entry
| --- | --- |
בקרת זהויות :  BnF: cb166665034 (data)  GND: 118517597  ISNI: 0000 0000 5535 7841  LCCN: n82050655  NKC: jx20040624005  NTA: 070787794  VIAF: 67256604   WorldCat (עם VIAF): 67256604 
ערך זה הוא קצרמרבנושא אישים. אתם מוזמנים לתרום לוויקיפדיה ו.
הסערה השחורה מוסקבה

| --- | --- |
סמל הקבוצה
 מידע כללי
 מוסקבה רוסיה רוסיה
 תאריך ייסוד:  15 בנובמבר 2005
 ליגה:  ליגת העל המזרח אירופית בפוטבול
 צבעי תלבושת:  שחור ולבן
 moscowblackstorm.ru
 
הסערה השחורה מוסקבה (ברוסית: Команда по Американскому Футболу "Чёрный Шторм"‎) היא קבוצת פוטבול רוסית מהעיר מוסקבה.
היסטוריה

הקבוצה הוקמה על חורבות קבוצת דובי מוסקבה שפורקה באותה שנה. קבוצת הסערה השחורה הוקמה ביוזמתו של דמיטרי פופקוב והקבוצה נתמכה על ידי חיל הנחתים הרוסי ומכאן נובע גם צבעי הקבוצה השחורים, שהם מדי החיל.
הקבוצה זכתה באליפות רוסיה בעונת 2013 ובגביע הרוסי בעונת 2015.
תארים

אליפות רוסיה בפוטבול (1): 2013
גביע רוסיה בפוטבול (1): 2015
העולם על פי דנקן

| --- | --- |
כרזת הסרט העברית
כרזת הסרט העברית
 בימוי:  נט פקסון וג'ים ראש
 הופק בידי:  קווין ג'יי וולש טום רייס
 תסריט:  נט פקסון וג'ים ראש
 עריכה:  טטיאנה ס. ריגל
 שחקנים ראשיים:  סטיב קארל ג'ים ראש ליאם ג'יימס נאט פקסון רוברט קפרון ריבר אלכסנדר אווה דלוקה-ורלי אמנדה פיט מאיה רודולף טוני קולט רוב קורדרי אליסון ג'ני סם רוקוול אנה-סופיה רוב זואי לוין 
 מוזיקה:  רוב סימונסן
 צילום:  ג'ון ביילי
 מדינה:  ארצות הברית ארצות הברית
 חברת הפקה:  Sycamore Pictures The Walsh Company OddLot Entertainment
 חברה מפיצה:  Fox Searchlight Pictures
 הקרנת בכורה:  ארצות הברית 5 ביולי 2013 ישראל 8 באוגוסט 2013
 משך הקרנה:  103 דקות
 שפת הסרט:  אנגלית
 תקציב:  $5,000,000
 הכנסות:  $26,853,810
 הכנסות באתר מוג'ו:   waywayback
 דף הסרט ב־IMDb
 
העולם על פי דנקן (באנגלית: The Way, Way Back, בתרגום חופשי לעברית: "פעם, מזמן", ביטוי פתיחה של סיפורים) הוא סרט התבגרות קומי-דרמטי אמריקאי שיצא בשנת 2013. הסרט נכתב ובוים על ידי נט פקסון וג'ים ראש שגם מופיעים בסרט בתפקידי משנה. ליאם ג'יימס משחק בסרט את דנקן, ילד מופנם בן 14 שיוצא לחופשת קיץ בוורהאם, מסצ'וסטס עם אמו והחבר השתלטן שלה. בסרט מככבים גם סטיב קארל, טוני קולט, אליסון ג'אני, אנה-סופיה רוב, סם רוקוול ומאיה רודולף.
פקסון וראש הגו את הסרט בתחילת שנות ה-2000 אך זה המתין עד להשגת מימון. הצילומים נמשכו מספר חודשים במהלך קיץ 2012. הבכורה שלו הוצגה בפסטיבל סאנדנס 2013, שם רכשה חברת סרצ'לייט (אנ') את זכויות ההפצה שלו. הסרט יצא לאקרנים בארצות הברית ב-5 ביולי 2013, שם זכה לביקורות חיוביות ולהצלחה קופתית, והכניס 26.9 מיליון דולר לעומת תקציב של 5 מיליון דולר.
עלילה

דנקן הוא נער מופנם וגמלוני מעט בן 14 המגיע לחופשת קיץ עם אמו פאם (טוני קולט), בן זוגה טרנט (סטיב קארל) ובתו השתלטנית והמפונקת סטף (זואי לוין (אנ')) בבית הנופש של טרנט. דנקן ואמו מגיעים ממצב סוציו-אקונומי נחות מזה של טרנט, וטרנט מתעלל רגשית בדנקן מבלי שאמו מסוגלת למנוע זאת, דבר שמגביר את הסתגרות דנקן בעצמו.
במתחם בתי הנופש פוגשים דנקן ואמו בחברים של טרנט המגיעים מדי שנה למתחם הנופש ומכירים היטב אלו את אלו. פאם מנסה להשתלב בחבורה, אך דנקן אינו מוצא את עצמו ונגרר לתוך פעילויות נופש שמתסכלות אותו. גם עם הילדים הנלווים לחבורה דנקן מתקשה למצוא שפה משותפת, על אף שהוא מוצא עניין באחת הבנות, סוזנה (אנה-סופיה רוב), המבוגרת ממנו בשנה. במר לו יוצא דנקן לתור את העיירה, שם הוא נתקל במקרה באואן (סם רוקוול) האקסצנרי. מאוחר יותר הוא מגיע לפארק מים, ומגלה כי אואן מנהל את הפארק.
אואן מזהה את מצוקתו של דנקן, ומציע לו לעבוד בפארק כ"עובד כללי" ולמעשה הופך למנטור של דנקן. יחסו הקליל של אואן, נכונותו לקחת סיכונים סבירים ומעל הכל האמון שהוא נותן בדנקן גורמים לזה להצטיין בעבודתו, ומעניקים לו ביטחון עצמי.
התנהגותו של דנקן משתנה, ומביאה להתקרבות בינו לבין סוזנה, שאף מגלה את סוד עבודתו בפארק. ביטחונו העצמי המתגבר גם מאפשר לדנקן למצוא את קולו אל מול טרנט, ומציף עבור אימו את המציאות ממנה היא מתעלמת. דנקן מגלה במקרה כי טרנט בוגד באימו עם אחת מבנות החבורה, וכשעדויות חד משמעיות לכך מתגלות לאמו, דוחק בה דנקן להתעמת עם טרנט.
כתוצאה מהעימות מביע טרנט חרטה על התנהגותו והזוג מחליט לחזור הביתה ולפתוח דף חדש. דנקן, שברח בשל העימות לפארק המים ושם בילה את הלילה, חוזר בבוקר לגלות כי הם עוזבים את העיירה. כאשר הם עוצרים לתדלק בסמוך לפארק, נמלט דנקן מהרכב על מנת להיפרד מצוות הפארק. אימו, שדולקת אחריו, מגלה בפארק על עבודתו שם ועל ההערכה הרבה לה זכה מצוות הפארק ומהמבקרים בו.